میللی ساوونما ناظیری نورالدین جانیکلی، ناتو ساوونما ناظیرلری توپلانتی‌سینا قاتیلماق اوچون گئتدیگی بلژیک‌دکی ناتو قرارگاهیندا، اینگیلتره ساوونما ناظیری گوین ویلیامز ایله بیر آرایا گلدی.
ناظیر جانیکلی، ناتو باش کاتیبی یانس ایستولتنبرگ و آمریکا ساوونما ناظیری جیمز متیس ایله ده آیری-آیری‌لیقدا بیر آرایا گله‌جک،
جانیکلی، داها سونرا نوکلئر پلانلاشدیرما قروپو ساوونما ناظیرلری‌نین ایجلاسینا قاتیلاجاق.
میلی ساوونما ناظیری جانیکلی، ایسپانیا ساوونما ناظیری ماریا دولورس ده کاسپیدال ایله گؤروشمه‌سینین آردین‌دان فرانسا و ایتالیا ساوونما ناظیرلری اوچطرف‌لی گؤروشمه کئچیره‌جک‌لر.
توپلانتی‌نین آردین‌دان، تورک، فرانسیز و ایتالیان ساوونما باخانلیقلاری آراسیندا ساوونما امکداشلیغا دایر نیت بیاننامه‌سی‌نین ایمضالانماسی نظرده توتولور.
امکداشلیغین ایلک آددیمی اولا‌راق SAMP-T هاوا ساوونما سیستمینی اساس آلان بیر سیستمین EUROSAM کونسورسیومو و تورک فیرما‌لاری طرفین‌دن تحلیلی‌نین آپاریلماسی و اوچ اؤلکه‌نین اورتاق احتیاج‌لاری‌نین معین اولونماسینا یؤنه‌لیک ایشلره باشلانماسی نظرده توتور.
اوچلو گؤروشمه سونراسیندا شما‌لی آتلانتیک شوراسی‌نین ایجلاسی ساوونما ناظیرلری‌نین ایجلاسینا قاتیلاجاق جانیکلی، آلمانیا ساوونما ناظیری اورسولا فون در لین و فرانسا ساوونما ناظیری فلورنس پارلی ایله آیری-آیری‌ گؤروشه‌جک.
